b'\n_START_ARTICLE_\nAdam Ravbar\n_START_SECTION_\nPlemi\xc5\xa1ka rodbina Ravbar\n_START_PARAGRAPH_\nBil je iz plemi\xc5\xa1ke rodbine Ravbarjev (nem\xc5\xa1ko Rauber), ki naj bi imela koro\xc5\xa1ko poreklo. Njegov o\xc4\x8de je bil Kozma Ravbar, de\xc5\xbeelni skrbnik Kranjske. Ta je posestvo Krumperk na Gorju\xc5\xa1i dobil z \xc5\xbeenitno pogodbo. Na za\xc4\x8detku je tam stal le obrambni stolp, kasneje so na istih temeljih zgradili dvor. Adam Ravbar okoli leta 1580 naro\xc4\x8dil gradnjo gradu Krumperk zna\xc4\x8dilne \xc5\xa1tirikotne oblike v renesan\xc4\x8dnem stilu. Grad stoji \xc5\xa1e danes. _NEWLINE_Adamu Ravbarju se je rodil sin Janez Friderik, ki je bil cesarski predsednik Kranjske.\n_START_SECTION_\nRavbar v bitki pri Sisku\n_START_PARAGRAPH_\nAdam Ravbar je bil leta 1590 izvojen za poveljnika konjenice de\xc5\xbeele Kranjske. Takrat so bili v de\xc5\xbeeli pogosti vdori Turkov. Leta 1593 se je tur\xc5\xa1ka vojska pri Sisku na Hrva\xc5\xa1kem pripravljala na vdor na Kranjsko in zahodno Evropo. Maja je bila vpoklicana vsa kranjska konjenica in 23.5.1593 je Adam Ravbar odjezdil z 200 konjeniki. Zdru\xc5\xbeil se je s hrva\xc5\xa1kimi in bosanskimi \xc4\x8detami ter koro\xc5\xa1ko, avstrijsko in \xc5\xa1tajersko cesarsko vojsko._NEWLINE_Ravbar s svojo konjenico je bil tedaj \xc5\xbee na Hrva\xc5\xa1kem. Zdru\xc5\xbeili so se s Hrva\xc5\xa1kimi in Bosankimi \xc4\x8detami, cesarsko vojsko s Koro\xc5\xa1ke, \xc5\xa0tajerske in Avstrije ter delom Nem\xc5\xa1kih enot, ki so prihitele na pomo\xc4\x8d in drugimi. V spopadu je Ravbar tur\xc5\xa1ko vojsko presenetil in prebil obrambo. Tur\xc5\xa1ka vojska je bila pora\xc5\xbeena, zato so se morali umakniti. Njihov vodja Hasan Pa\xc5\xa1e je bil ubit._NEWLINE_V bitki pri Sisku je imel Adam Ravbar kot strateg klju\xc4\x8dno vlogo, da je premagal \xc5\xa1tevil\xc4\x8dno ve\xc4\x8drat mo\xc4\x8dnej\xc5\xa1ega nasprotnika, ki do tedaj ni bil premagan \xc5\xa1e v bobeni bitki. Ta zmaga ni pomembna le za slovenski svet, temve\xc4\x8d vso Evropo, saj bi Turki sicer zasedli tudi Dunaj._NEWLINE_V po\xc4\x8dastitev je bila v ta namen ob gradu Krumperk, ob povratku Adama Ravbarja iz bitke leta 1593 zasajena lipa, ki je krasila grajsko dvori\xc5\xa1\xc4\x8de, dajala senco ter spominjala na veli\xc4\x8dastno zmago. Zasajena je bila skupaj s \xc5\xa1e eno lipo, je rasla v paru vse do marca 2018, ko je bila odstranjena.'